Трэба разумець, што пераможца конкурсу “Настаўнік года” — гэта не самы лепшы настаўнік краіны. У Беларусі тысячы настаўнікаў робяць сваю работу не горш і нават лепш за мяне. Гэта конкурс, дзе ёсць пераможцы, але няма тых, хто атрымаў паражэнне… Магчыма зараз, у гэтую хвіліну, дзе-небудзь у невялікай вясковай школцы праводзіць свой урок звычайны беларускі настаўнік, цудоўна і па-майстэрску працуючы з дзецьмі, для якіх ён быў, ёсць і будзе па-сапраўднаму лепшым.